NaiveNeuron/SloPal huggingface dataset:
Mihalik, Marcel, poslanec NR SR (2022-10-26):
Ďakujem za slovo, vážený pán predsedajúci. Dovoľte, aby som ako určený spravodajca predniesol spoločnú správu výborov o prerokovaní vládneho návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1102. Výbor Národnej rady pre obranu a bezpečnosť ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 1579 z 20. septembra 2022 pridelila vládny návrh zákona, tlač 1102, na prerokovanie týmto výborom: ústavnoprávnemu výboru, výboru pre zdravotníctvo, výboru pre ľudské práva a národnostné menšiny a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol návrh zákona pridelený, zaujali stanoviská uvedené pod bodom III spoločnej správy a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor odporúča hlasovať o bodoch 1 až 15 zo spoločnej správy spoločne a tieto schváliť. Gestorský výbor na základe stanovísk výborov k vládnemu návrhu zákona, tlač 1102, vyjadrených v ich uzneseniach uvedených pod bodom III tej správy a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor ma určil ako spoločného spravodajcu výborov vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko. Spoločná správa výborov bola schválená uznesením Výboru Národnej rady pre obranu a bezpečnosť č. 195 na svojej 84. schôdzi. Ďakujem, pán predsedajúci, skončil som. Otvorte, prosím, rozpravu.
Zemanová, Anna, poslankyňa NR SR (2023-03-30):
Ďakujem pekne za slovo. Pán kolega, pán predseda výboru Vetrák, dlhé mesiace, už od začiatku tohto volebného obdobia spoločne hľadáme priestor, ako vylepšiť predkladanie návrhu zákona, ako zlepšiť legislatívnu tvorbu zákonov, nielen vládnych, ale aj poslaneckých. Viem, že momentálne predmetom tejto legislatívnej úpravy nejde vyriešiť všetko a komplexne, mali sme o tom množstvo dis... debaty, ale je fajn, že aspoň parciálna časť, čo sa týka dopadov na podnikateľské prostredie, je šanca, aby sa upravila, verím, že dôjde k nejakej zhode. Ale naozaj by som rada apelovala na poslancov aj na úvahy možno aj vašej legislatívnej komisie, že rozhodne je potrebné, aby sa stlmil trošku, spomalil ten legislatívny proces, pretože niekedy je pár dní doslova medzi prvým a druhým čítaním, medzi tým, kedy príde stanovisko z odboru legislatívy parlamentnej. Potom sa pripravujú rôzne pozmeňovacie návrhy, nie sú dorokované, a potom z toho vzniká ten dojem chaosu v Národnej rade, a keď sa, by sa získal širší čas, dlhší čas na prerokovanie, možno aj sme hovorili o tom, aby niektoré návrhy zákonov, nie niektoré, ale teda aby aj poslanecké návrhy zákonov išli do medzirezortného pripomienkového konania, aby mala možnosť sa vyjadriť aj širšia verejnosť. Samozrejme, komplikovanejšie je to už s tými pozmeňovacími návrhmi, ale aspoň niečo poďme urobiť, poďme zlepšiť krok za krokom.
Pellegrini, Peter, predseda NR SR (2015-05-05):
Pán poslanec Senko.
Šeliga, Juraj, podpredseda NR SR (2020-07-24):
Pán poslanec Takáč.
Jurinová, Erika, podpredsedníčka NR SR (2012-09-26):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa s faktickými. Nech sa páči, pani poslankyňa Vaľová.
Laurenčík, Milan, podpredseda NR SR (2021-02-03):
Pani poslankyňa Ľubica Laššáková má ďalšiu faktickú, nech sa páči.
Susko, Boris, poslanec NR SR (2015-09-29):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre európske záležitosti a výboru pre nezlučiteľnosť funkcií, ďalej, že za gestorský výbor určuje ústavnoprávny výbor s tým, aby prerokovali návrh zákona výbory do 9. novembra 2015 a gestorský výbor do 10. novembra 2015.
Uhrík, Milan, poslanec NR SR (2018-11-21):
On nie je poslanec, Korda, ale on je, pán poslanec či... (Prerušenie vystúpenia predsedajúcim.)
K. Tóthová, poslankyňa: (2007-09-04):
Po druhé. Keď sa pýtate, či zavádzame novú demokraciu transparentmi a podobne, musím vám dať informáciu, že ste práve z politického zoskupenia, ktoré v minulosti urobilo takú hanbu ako žiadny iný politický subjekt v parlamente, keď nie na balkóne transparenty, ale transparenty za rečníckym pultom, prechádzanie sa jednotlivých poslancov. Ešte dnes vidím aj poslancov KDH, pána poslanca Mikloška, ako chodí okolo nami prezentovaného poslanca a ako mu jeden nemenovaný, dnes už nie poslanec svoju žuvačku hádže do fľaše do pohára s minerálkou. Na to sú zábery,  to je pravda a máte jeden pech, že v parlamente sedia aj ľudia, ktorí nie sú tu prvý rok. A, našťastie, majú veľmi, veľmi dobrú pamäť. A toto si pamätám nielen ja, ale pamätá si to celý národ. A toto je váš pech, pretože vy nemáte morálne právo dať čo i jedno poučenie o správaní sa v parlamente. (Potlesk.)
Grendel, Gábor, podpredseda NR SR (2020-11-03):
Prezentujme sa a hlasujme. (Hlasovanie.) Prítomných 109 poslancov, za 106, proti nikto, zdržali sa 3, nehlasovalo 0 poslancov. Konštatujem, že aj tento návrh sme schválili. Teraz prosím poverenú členku výboru pre kultúru a médiá pani poslankyňu Ľubicu Laššákovú, aby uviedla hlasovanie o bode 50 schváleného programu, ktorým je prvé čítanie o návrhu poslancov Fica, Blahu a Kamenického na vydanie zákona, ktorým sa dopĺňa zákon č. 241/1993 Z. z. o štátnych sviatkoch, tlač 286. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Roberta Fica, Ľuboša Blahu a Ladislava Kamenického na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 286.)
Hrnčiar, Andrej, podpredseda NR SR (2018-05-10):
Pán poslanec Martinák.
Hlina, Alojz, poslanec NR SR (2015-03-24):
Ďakujem veľmi pekne. Pani predsedajúca, dneska sa ľudia dozvedeli, že VÁHOSTAV, váš Liebling je ochotný zaplatiť 15 % zo svojich zdrojov... (Prerušenie vystúpenia predsedajúcim.)
Bartek, Michal, poslanec NR SR (2024-09-25):
Ďakujem. Pán predsedajúci, dajte hlasovať o návrhu zákona ako celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Laššáková, Jana, poslankyňa NR SR (2016-10-26):
Budeme hlasovať o poslednom bode, šiestom, z pozmeňujúceho návrhu pani poslankyne Blahovej.
M. Číž, podpredseda NR SR: (2007-02-06):
Teraz má slovo pán poslanec Fronc.
Laššáková, Jana, podpredsedníčka NR SR (2015-11-24):
Pán podpredseda, keď chcete reagovať, vystúpite v rozprave, môžete povedať svoje výhrady k pánovi poslancovi. Nech sa páči, pán poslanec.
Blanár, Juraj, podpredseda NR SR (2023-06-23):
Tak v poriadku, prerušujem rokovanie, kým sa nevráti pani poslankyňa Bittó Cigániková, ktorá je predkladateľkou, rešpektujem nejaké technické prestávky, avšak telefonáty asi nie.
Poliačik, Martin, poslanec NR SR (2013-09-04):
Peter, ja nebudem sa vyjadrovať k systémovým veciam, na to aj u nás, aj v ostatných stranách sú iní ľudia. Ale tá jedna odbočka do školstva ma trochu vyrušila, a to je podmieňovanie vyplácania, nevyplácania, trestania alebo netrestania detí a rodičov na základe porušenia školského poriadku. Podľa mňa toto je systémová chyba, ktorá v tom zákone naozaj nemá čo robiť. Jednak školský poriadok je hlboko podzákonná norma, ktorú si schvaľuje každá škola sama, a štát, ani ministerstvo školstva, ani ministerstvo sociálnych vecí nemá akým spôsobom skontrolovať, aké ustanovenia ten školský poriadok obsahuje. A máme školy na Slovensku, ktoré majú absurdné ustanovenia v školských poriadkoch, týkajúce sa dĺžky vlasov, dĺžky sukní, dĺžky kabátov a tak ďalej, kde príliš konzervatívne nastavené školy naozaj môžu trestať deti za účesy, za možno neštandardné názory. Ja ako dieťa, ktoré prešlo, rebelujúc, celým školským systémom, musím povedať, že keby také ustanovenia platili vtedy, ako platia dnes, chvalabohu, moji rodičia nepoberali dávky, ale keby ich poberanie dávky malo závisieť od toho, či ja prídem do školy v nejakých rifliach alebo s nejakými dlhými vlasmi, tak si myslím, že ten zákon proste nie je napísaný dobre. Mali by byť určené iné pravidlá. Také, ktoré určuje buď štát, alebo priamo kontrolovaná organizácia, buď ministerstvom školstva alebo iným ministerstvom, ale nechať toto v rukách buď školských rád alebo samotných škôl, je podľa mňa nezmysel a malo by to byť napravené nejakým iným spôsobom.
Kotleba, Marian, poslanec NR SR (2021-01-12):
Miro, ja keď vidím tie faktické z koalície na teba, že Pročko, Herák, Pollák, Kazda, tebe sa tvojím absolútne kľudným vystúpením podarilo vyprovokovať tú intelektuálnu parlamentnú úderku vládnej koalície a v podstate nič nové sme sa od nich nedozvedeli. Čiže ja by som sa tebe aj čudoval, keby si na nich reagoval, a jednoducho to je, to je mrhanie času, pretože oni ako koaliční poslanci majú obhajovať, majú obhajovať to, prečo chcú, aby bol predĺžený núdzový stav, namiesto toho sa zmohli iba na osobné útoky a zase nič k veci sme od nich nepočuli. Čiže podľa mňa si to vystúpenie mal veľmi dobré a tie reakcie o tom svedčia, že si zaťal jednoducho do živého.
Paška, Pavol, predseda NR SR (2014-05-29):
Pán poslanec, viete čo, vy môžte tak, nechcem vám povedať čo, ale mňa interpelovať naozaj nemôžete. Paragraf 129, o ktorom rokujeme, hovorí, že „interpeláciou sa na účely tohto zákona rozumie kvalifikovaná otázka“; ponechajme stranou, či také dávate; „ktorá sa vzťahuje na uplatňovanie a vykonávanie zákonov, plnenie programového vyhlásenia vlády a uznesení Národnej rady vládou a jej členmi.“ Takže ja vám rád na všetko odpoviem, ale inokedy. Dobre? Takže vás poprosím, máte tu členov vlády, ich sa môžte pýtať, čo len chcete, teoreticky aj mňa, len nie v tomto bode.
Zmajkovičová, Renáta, podpredsedníčka NR SR (2013-06-04):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi. Nech sa páči.
Paška, Pavol, poslanec NR SR (2011-02-02):
Ďakujem pekne. Ja už som si, dámy a páni, zvykol na určité klišé tejto vlády a schopnosť zneužívať komunikačné skratky v rôznych schémach. A jedna z nich určite je vytrvalá snaha vytvoriť dojem o predchádzajúcej vláde, že to bola ona tým radikálnym prvkom, ktorý vnášal do slovensko-maďarských vzťahov neuveriteľné napätie. Nuž dovoľte len pre pamäť pripomenúť, ako aj vznikla táto právna norma a na čo bola reakciou. Do poslednej chvíle ako predseda parlamentu som zodpovedal za legislatívnu činnosť a sme hľadali štandardný, bilaterálny spôsob komunikácie. A cez všetky možné kanály od ministerstva zahraničných vecí cez diplomatickú službu, cez našich kolegov v maďarskom Národnom zhromaždení až cez moje kontakty aj s predchádzajúcou predsedníčkou pani Szili aj potom novým predsedom maďarského Národného zhromaždenia sme sa snažili vrátiť problematiku dvojakého občianstva na klasickú pôdu vzájomnej zmluvy o spolupráci. Žiaľ, odozva nikdy nebola, jednoducho aj preto, že to bol akt, ktorý niesol všetky prvky zámernej provokácie. A nie je tajomstvom, že som bol tým ústavným činiteľom, ktorý počas štyroch rokov udržiaval všetky bilaterálne vzťahy na všetkých úrovniach, s pánom prezidentom Sólyomom, s pani predsedníčkou Szili, s pánom predsedom vlády Gyurcsányom. A vždy sme sa snažili o paritu. Aj pán poslanec hovoril vo svojom vystúpení o tom, že treba na to dvoch, ja som mal, bohužiaľ, vždy pocit vazala a mám pocit, že túto hru, maďarskú hru, prijala vláda pani Radičovej a pán minister zahraničných vecí. A ja to budem vždy odmietať, pretože to považujem... (Prerušenie vystúpenia časomerom.)
Poliačik, Martin, poslanec NR SR (2013-09-24):
Štefan, za predpokladu, že niekto kľudne vlastní aj celý barák a prenajíma ho, ak sa oň stará a plní si všetky povinnosti majiteľa, tak to spravodlivé je. Neexistuje žiadny princíp spravodlivosti, ktorý by nám hovoril, že jeden človek môže vlastniť jeden byt, alebo každý musí ten byt, v ktorom býva, vlastniť. My sme v tom dokonca neštandardná krajina. Na Západe je oveľa viac ľudí, ktorí bývajú v prenájme, s tým sa aj viaže oveľa vyššia mobilita ľudí, čo sa týka dochádzania za prácou, lebo sú schopní si hľadať miesta tam, kde práca je, a nezotrvávajú nutne v tom regióne, v ktorom sa narodili a v ktorom musia žiť celý život. To znamená, nemá význam nepodporovať prenajímanie bytov. Práveže podporujme ľudí, ktorí sa k nim správajú zodpovedne, ktorí sa starajú o tie byty, prenajímajú ich za férové ceny, pretože títo ľudia nám môžu pomôcť napríklad aj s nezamestnanosťou, lebo ľudia budú mať kam ísť a prenajať si tam bývanie, ak tam bude práca. A čo sa týka ale misionárov, tak tam s tebou na druhej strane súhlasím. Podľa mňa by bolo veľmi dobré, keby mnohí misionári, ktorí sú dneska v Afrike, v Latinskej Amerike, v Ázii, by prišli a naozaj sa venovali misii v tých rómskych osadách, lebo by tam nenarobili toľko škody, ako robia v týchto krajinách tretieho sveta. Ďakujem.
Glváč, Martin, podpredseda NR SR (2017-09-08):
Pán poslanec Baránik.
Zemanová, Anna, poslankyňa NR SR (2022-11-09):
Vážený pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady... Aha, pardon. Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kolíková, Mária, poslankyňa NR SR (2024-09-26):
Ďakujem veľmi pekne, pán predsedajúci. Ja len, že ja som chcela mať ústnu prihlášku po tom, čo som si chcela vypočuť písomne prihlásených. Považujem za veľmi vážnu tému konsolidáciu verejných financií, tak vás chcem informovať, že považujem za veľmi vážny zásah do môjho výkonu mandátu teraz s ohľadom na to, ako krátko prebiehala celá debata. Nemám absolútne žiadny priestor ani si vypočuť kolegov, ani sa prihlásiť a to, že teraz ste dali priamo priestor, aby som doniesla svoj príspevok, proste nemôžem si to nijakým spôsobom uplatniť. Tak vás na to upozorňujem a považujem to za, toto už za naozaj prešľap s ústavou.
Hort, Milan, podpredseda NR SR (2010-11-04):
S faktickou poznámkou na vystúpenie pána poslanca sa prihlásili páni poslanci Dušan Muňko, Stanislav Fořt, Jarmila Tkáčová, Ondrej Matej, Igor Matovič, celkom päť poslancov. Uzatváram možnosť prihlásiť sa s faktickou poznámkou. Nech sa páči, pán kolega.
B. Bugár, podpredseda NR SR: (2005-11-08):
(Hlasovanie.) Prítomných 142, za 124, hlasovania sa zdržalo 18. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Nech sa páči. L. Ladányi, poslanec: Hlasujeme o návrhu zákona ako celku s odporúčaním gestorského výboru návrh zákona schváliť.
Ľ. Mušková, poslankyňa: (2001-11-29):
Okrem toho chcem protestovať za zneužitie Slovenskej televízie na osobnú propagáciu. V minulosti sme viackrát žiadali, aby boli priame prenosy zo Slovenskej televízie z parlamentu. Vládna koalícia to vždy hlasovaním odmietla, ale teraz si myslím, že boli podvedení aj koaliční partneri pána predsedu Dzurindu. Boli ste zrejme podvedení aj vy, a aj opozícia, aj vy ste boli zneužití na propagáciu SDKÚ v čase moratória. Ja si myslím, že skutočne by mal zasadnúť mediálny výbor a zaujať stanovisko.
Novotný, Viliam, poslanec NR SR (2011-09-08):
... pričom na veľkosť balenia lieku, napr. či ide o 28- alebo 56-kusové balenie sa nebude prihliadať. Návrh odstraňuje fixáciu procesu určovania úhrady výhradne na vybrané krajiny s porovnateľnou ekonomickou výkonnosťou, pričom súčasne odzrkadľuje skutočnosť, že podľa údajov Eurostatu za rok 2010 sa Slovenská republika pri hodnotení HDP na obyvateľa v parite kúpnej sily umiestnila na 20. mieste spomedzi 27 členských krajín. Vložením odseku do § 16 – rozhodovanie o zaradení lieku do zoznamu – sa tiež odstráni akákoľvek pochybnosť o tom, či sa uvedené ustanovenie môže aplikovať aj spätne na lieky už zaradené v kategorizačnom zozname. Odôvodnenie k bodu 3: Žiadateľovi sa ukladá povinnosť uviesť v žiadosti členské štáty, v ktorých má posudzovaný liek úradne určenú cenu. Odôvodnenie k bodu 4: Zosúladenie a spresnenie terminológie v súlade s bodom 5 tohto návrhu. Pod týmto pozmeňovacím návrhom je podpísaných celkovo 16 poslancov Národnej rady Slovenskej republiky. Vážené dámy, vážení páni, chcem vás poprosiť o podporu pozmeňovacieho návrhu, ktorý som práve predložil, ako aj pozmeňovacieho návrhu pána poslanca Markoviča, lebo si myslím, že ich schválenie odstráni problémy alebo pochybnosti, o ktorých hovorila opozícia, a umožní liečiť slovenských pacientov inovatívnymi liekmi dokonca omnoho skôr ako vo vyspelejších krajinách Európskej únie. Umožní najnovšie poznatky výskumu v oblasti farmácie ihneď aplikovať aj na Slovensku, pretože pri zistení akejkoľvek novej indikácie bude môcť byť liek aj v tejto indikácii veľmi promptne použitý. Ďakujem pekne za pozornosť.
Šeliga, Juraj, podpredseda NR SR (2020-11-26):
Ďakujem pekne, pani podpredsedníčka. Pristúpime teda k odpovediam členov vlády na otázky poslancov podľa vyžrebovaného poradia. Prvá otázka od pána poslanca Šudíka práve na vás, pani podpredsedníčka, a tá otázka znie: „Vážená pani ministerka, chcem sa opýtať, kedy a či plánujete predstaviť avizované zmeny vo výpočtoch menej rozvinutých okresov Slovenska. Odchod pracovnej sily do zahraničia či väčších miest, vzdialenosť kvalitnej infraštruktúry či ohrozená zamestnanosť trápi aj okres Humenné. No práve kvôli nespravodlivému výpočtu nepatrí do zoznamu menej rozvinutých regiónov. Tým je okres znevýhodnený na investície a podporu vlády.“ Nech sa páči, pani podpredsedníčka, máte slovo.
Ondruš, Branislav, poslanec NR SR (2011-05-19):
Ďakujem pekne. Ja chcem v podstate len poďakovať pani poslankyni Tomanovej za tú jej reakciu, za to, že vlastne trošku dovysvetľovala alebo poopravila to, čo som hovoril o tej filozofii, lebo ja toto považujem naozaj za kľúčový rozdiel medzi tým, ako bol konštruovaný rodičovský príspevok doteraz, a tým, ako je konštruovaný teraz. A opakujem, považujem to za veľmi dôležité práve vo vzťahu k tomu, ako ho chcete konštruovať odteraz v tejto novele. A, pán poslanec Krnáč, ja to hovorím celkom otvorene. Ja si naozaj myslím, že vy ste si zobrali na mušku predovšetkým rómske obyvateľstvo a rómske rodiny. A podľa mňa jednoducho takýmto spôsobom ísť prosto meniť zákon, to je jednoducho neprijateľné, najmä keď skutočne tu chýba seriózna analýza dopadov na tých, na ktorých ten zákon reálne dopadne, teda na nezamestnaných, najmä teda dlhodobo nezamestnaných rodičov.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 86, proti 9, hlasovania sa zdržalo 41. Konštatujem, že návrh pána poslanca Škodu sme prijali. K. Mitrík, poslanec: Ďakujem pekne. Pán predsedajúci, vyčerpali sme hlasovanie o všetkých pozmeňujúcich návrhoch, mám splnomocnenie gestorského výboru navrhnúť ctenej Národnej rade postúpiť uvedený vládny návrh zákona do tretieho čítania.
Cmorej, Peter, poslanec NRSR (2021-11-11):
Pán predsedajúci, o pozmeňujúcom návrhu pána poslanca Stančíka, o bodoch 6 a 7 nie je možné hlasovať, keďže prešiel iný pozmeňujúci návrh.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 102, za 23, proti 30, zdržalo sa 39, nehlasovalo 10. Konštatujem, že tento návrh sme neschválili. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia informačno-technických prostriedkov za rok 2017, tlač 849. Dávam slovo poverenému členovi tohto výboru poslancovi Petrovi Šucovi a prosím ho, aby hlasovanie uviedol. (Hlasovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2017 , tlač 849.)
Blaha, Ľuboš, podpredseda NR SR (2024-01-11):
Pán poslanec Tomáš Szalay.
Danko, Andrej, podpredseda NR SR (2024-01-26):
Poslanec Pročko.
Grausová, Natália, poslankyňa NR SR (2017-09-13):
Ďakujem. Zahraničný agent Dostál spomenul medzi fašistickými organizáciami Hlinkovu mládež. Mám tým, chce tým zahraničný agent Dostál odsúdiť aj iskričky, pionierov a členov SZM za bývalého režimu, pretože to bol komunistický režim? Chcete ich snáď poslať do väzenia teraz alebo neviem, ako mienite nad nimi aký verdikt vysloviť?
P. Prokopovič, minister dopravy, pôšt a telekomunikácií SR: (2004-10-27):
Dobudovanie diaľničnej siete a siete rýchlostných ciest považuje vláda Slovenskej republiky za svoju prioritnú úlohu, čo jednoznačne vyjadrila aj vo svojom programovom vyhlásení. Naším cieľom je urýchliť tempo výstavby diaľnic a rýchlostných ciest a vytvoriť na to potrebné mechanizmy a legislatívne podmienky. Po zrušení štátneho fondu cestného hospodárstva k 1. 1. 2002 sme vykonali analýzy, ktoré preukázali, že je potrebné v oblasti výstavby diaľnic uskutočniť reformu financovania a nadväzujúcu inštitucionálnu reformu. Princípom reformy je vyčlenenie diaľnic a iných ciest, ktoré môžu zabezpečovať špecifické príjmy, a to buď prostredníctvom diaľničných nálepiek alebo mýtneho, do samostatnej organizácie. Návrh zákona vymedzuje podmienky na vytvorenie diaľničnej spoločnosti a na jej fungovanie. Zakladateľom diaľničných spoločností bude štát a na založenie spoločnosti sa v zásade použije prioritný infraštruktúrny majetok vymedzený cestným zákonom a podrobne špecifikovaný Ministerstvom dopravy, pôšt a telekomunikácií Slovenskej republiky. Verejný charakter cestnej infraštruktúry sa zachová a zákon obsahuje obmedzenia na nakladanie s prioritným infraštruktúrnym majetkom. Z hľadiska finančnej reformy v cestnom hospodárstve je určujúce, že príjmom diaľničnej spoločnosti budú finančné prostriedky získané z predaja diaľničných nálepiek, neskôr z mýta. V miere zodpovedajúcej tomuto príjmu bude môcť diaľničná spoločnosť zobrať úver nezávisle od štátneho rozpočtu. Diaľničná spoločnosť bude zohrávať dôležitú úlohu aj v štruktúre súkromného financovania výstavby diaľnic a rýchlostných komunikácií. Vytvorením diaľničnej spoločnosti budeme plniť nepriamo aj požiadavku Európskej únie na zlepšenie infraštruktúry a dobudovanie národných cestných sietí a ich prepojenie do spoločnej transeurópskej dopravnej siete. Vážené pani poslankyne, vážení páni poslanci, konštatujem, že pozmeňujúce a doplňujúce návrhy Výboru Národnej rady Slovenskej republiky pre hospodárstvo, privatizáciu a podnikanie k návrhu zákona, tak ako odzneli na výbore, vám odporúčam schváliť. Ďakujem pekne.
P. Paška, predseda NR SR: (2006-10-18):
(Hlasovanie.) Prítomných 142, za 79, proti 45, zdržalo sa 16, nehlasovali 2. Konštatujem, že sme posunuli  uvedený návrh do druhého čítania. Poprosím teraz pridelenie výborom, gestorský výbor a lehoty na prerokovanie.
Bugár, Béla, podpredseda NR SR (2020-02-25):
Ďalej v rozprave vystúpi pani poslankyňa Petrík.
Sulík, Richard, predseda NR SR (2010-12-09):
Panie poslankyne, páni poslanci, poprosím vás dostaviť sa do rokovacej sály, budeme pokračovať siedmym dňom 9. schôdze Národnej rady. Vážené panie poslankyne, vážení páni poslanci, otváram siedmy rokovací deň 9. schôdze Národnej rady. Na dnešnom rokovacom dni o ospravedlnenie svoje neúčasti písomne požiadali poslanci Dušan Jarjabek, Anna Vitteková, Peter Zajac. Pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov . Vládny návrh zákona má tlač 129 a spoločnú správu výborov máte ako tlač 129a. Poprosím ministra kultúry Daniela Krajcera, aby vládny návrh zákona odôvodnil. Viem, že pán minister každú chvíľku vstúpi do miestnosti, čiže hneď ako príde, bude odôvodňovať a poprosím aj spoločného spravodajcu z výboru pre kultúru a médiá, pána poslanca Senka, aby sa pripravil na to, že bude Národnú radu informovať o výsledku rokovania výborov, a aby odôvodnil návrh a stanovisko gestorského výboru. Nech sa páči, pán minister, môžete on line na mikrofón, všetko pripravené. Poprosím odôvodniť a predložiť zákon.
Blanár, Juraj, podpredseda NR SR (2023-01-26):
Ďalší s faktickou poznámkou pán poslanec Šutaj Eštok, nech sa páči.
Grendel, Gábor, podpredseda NR SR (2022-02-03):
Pán poslanec Kremský s reakciou na faktické poznámky.
Lackovič, Marek, poslanec NR SR (2024-01-23):
Ďakujem veľmi pekne, pán predsedajúci. No, áno, pani kolegyňa, presne tak ako si povedala, je to stále nedomyslené, nie je to dostatočne vysvetlené, napriek tomu teda teším sa veľmi na vystúpenie pána ministra, ktoré bolo teda, ak sa správne, ak si správne pamätám, tak na zajtra možno, kde by mali byť konečne dôkladne vysvetlené dôvody na skrátené legislatívne konanie, pretože aj naposledy, keď tu vystúpil pán minister, čo sme veľmi ocenili, len škoda, že sa vôbec nedostal k meritu veci, ale hovoril o všetkom možnom, len nie o tom, ku čomu tu máme hovoriť aj my, a to je legitímnosť skráteného legislatívneho konania. Čiže keby sme sa naozaj bavili vecne o tomto a neplietli sem nejaké emócie a staré krivdy z minulosti a náreky, bolo by to úplne super a veľmi by to pomohlo celej veci, lebo tá debata uteká kade-kde, tu je, riešime tu mimovládky, riešime tu Lipšica, kadečo, ale neriešime tú podstatu. Teda my tú podstatu sa snažíme argumentovať, popisovať, zdôrazňovať, pýtať sa, ale, ale naozaj tá protistrana sa uchyľuje len k takýmto veľmi lacným výhovorkám a odvádzaniu pozornosti od toho podstatného a skutek utek. No a stále sú tam také skvosty, ale veď na to ešte príde rad v prvom alebo v druhom čítaní, že máme tam také skvosty, ako to už popísal aj kolega minulý týždeň, že pri vlámaní s následkom smrti hrozí päť rokov domáceho väzenia. Naozaj, ak urobíte nejakú vlámačku, niekto tam sa usmrtí, zahynie, tak trestom bude päť rokov domáceho väzenia.
M. Číž, podpredseda NR SR: (2008-12-03):
(Hlasovanie.) 133 prítomných, 104 za, 1 proti, 27 sa zdržalo, 1nehlasoval . Tento návrh sme schválili. Môžeme pokračovať.
Pollák, Peter, poslanec NR SR (2022-10-18):
Ďalší pozmeňujúci návrh predložil pán poslanec Lehotský, ktorý požiadal o vyňatie druhého bodu svojho pozmeňujúceho návrhu na osobitné hlasovanie. Pán predseda, dajte hlasovať o bode 1 a 3 pozmeňujúceho návrhu pána poslanca Lehotského.
Grendel, Gábor, podpredseda NR SR (2020-06-04):
„Vážený pán predseda vlády, ako hodnotíte úspech Slovenska v boji proti pandémii koronavírusu?“
P. Hrušovský, predseda NR SR: (2004-02-04):
E. Dolník, poslankyňa: Vážená Národná rada, budem teda pokračovať v prednesení správy. Podľa § 9 ods. 2 citovaného zákona členov Rozhlasovej rady volí a odvoláva Národná rada Slovenskej republiky. Z dôvodu ukončenia funkčného obdobia členky rady a zvýšeného počtu členov o 6 členov je potrebné zvoliť 7 členov rady. Podľa § 16 ods. 1 zákona číslo 619/2003 Z. z. o Slovenskom rozhlase Národná rada Slovenskej republiky volí jedného člena Dozornej komisie Slovenského rozhlasu, ktorého funkčné obdobie je 3 roky. Kluby poslancov Národnej rady Slovenskej republiky a právnické osoby pôsobiace v oblasti...
M. Sabolová, poslankyňa: (2003-04-09):
K pánu poslancovi Husárovi. Iste sme nepočuli priame vyjadrenie na tlačovej konferencii, ale nakoľko poznám pani Kviečinskú z výboru, myslím si, že mohlo dôjsť len k zámene, že nieže je neplatná, ale je dnes už vlastne nevykonateľná, pretože už nedostávame žiadne prostriedky,  ktoré z dohody vyplývali, čiže už len Slovenská republika z vlastných zdrojov a prípadne z nejakých sponzorských,  ktoré získava stredisko, financuje toto stredisko. K pánu poslancovi Madejovi  len tiež dve poznámky. Už aj na predošlej schôdzi ste spomínali, že zase je tu nejaký zásah ministra spravodlivosti. Na to, aby bolo možné zvolať správnu radu v zmysle tohto zákona, bolo potrebné, aby bol niekto ustanovený, kto túto správnu radu zvolá.  Keďže ministerstvo je odborný orgán a gestorský aj pre tento zákon, pre tento jeden úkon myslím si, lebo je termínovo viazaný, dokedy musí správna rada fungovať, čiže myslím si, že toto nie je zasahovanie z výkonnej moci a potom stredisko funguje už úplne nezávisle. A viete dobre a mali ste pripomienky aj na minulej schôdzi, ak hovoríte, že dnes je pripomienka pána prezidenta ešte lepšia, práve sme to zlepšili tým, že tam boli mimovládne organizácie a mohli sme namietať, mohli sme dať pozmeňujúci návrh. Myslím si, že tak, ako sú pripomienky, upravujú podľa istých kritérií, ktoré každý orgán v štáte má túto novelu, a myslím si, že aj s týmito pripomienkami je tento návrh zákona dobrý a bude garantovať nezávislosť strediska tak ako doteraz, ale nebude možné nijakým menším orgánom meniť zloženie správnej rady, ale budú to musieť  byť vždy inštitúcie, o ktorých rozhodne Národná rada, a o to je to vlastne stabilnejšie. Takže môžeme pristúpiť k hlasovaniu, pán predseda, o jednotlivých pripomienkach pána prezidenta a potom o zákone ako o celku.
Tomanová, Viera, poslankyňa NR SR (2014-07-01):
Ďakujem, pani predsedajúca. Pani poslankyňa, obrátili ste sa na mňa, áno, ja nesúhlasím s takýmto návrhom a v prípade, že by ste prišli s návrhom, aby toto riešenie bolo zakotvené do zákona o rodine, pretože treba si uvedomiť, kto rozhoduje o náhradnej rodinnej starostlivosti, a toto nevyriešite príspevkom. To nie je možné, aby sme riešili zverovanie dieťaťa do náhradnej rodinnej starostlivosti odobratím príspevku. Jednak sú tu súdy a ešte je tu jedna vec, ktorá mi tu trošku tak akože podznieva z toho, čo ste hovorili, že deti chodia neumyté, špinavé, nenajedené a pod. a že takto si vylepšujú príjem. Ale, pani poslankyňa, predsa zverenie dieťaťa do náhradnej rodinnej starostlivosti nemôže byť z ekonomických dôvodov. To nemôže byť ekonomický dôvod, aby bolo dieťa zverované do náhradnej rodinnej starostlivosti. Nemal by byť a súdy by ani v takom prípade nemali takto rozhodovať. Takže v každom prípade zastávam názor, že je potrebné riešiť to v zákone o rodine a, samozrejme, v súčinnosti s kolíznymi opatrovníkmi, ktorí pre ten-ktorý daný prípad dieťa zastupujú.
Grendel, Gábor, poslanec NR SR (2017-09-11):
Ďakujem za slovo. Štyri krátke poznámky. Tá prvá, tieto audity, o ktorých hovoríme, často slúžia len ako alibi, či už pre samosprávu alebo pre ministerstvá pri rôznych zákazkách a verejných obstarávaniach, ako alibi, akým spôsobom vypísať daný tender práve tak, ako treba. Veď vidíte, to nám poradila renomovaná spoločnosť. To je prvá poznámka. Druhá, čo sa týka tých šetrení, tak ja ponúkam ešte jedno šetrenie, ktoré nie je v tomto materiáli, a to šetrenie vidím napríklad aj na strane povinných osôb, ktoré nebudú musieť platiť za trovy konania v prípade, že sa dostane pred súd žaloba, tak ako je to v spomínanom príklade z hlavného mesta, kde ak hlavné mesto prehrá, pretože som presvedčený o tom, že už dnes musí zverejniť ten audit, tak bude zrejmé, ak tak rozhodne súd, musieť platiť aj trovy konania. Tretia poznámka, k tým pripomienkam by som už len zopakoval, že podľa môjho názoru sú už dnes povinné osoby povinné zverejňovať tieto audity a je smutné, že tak robia len pod hrozbami súdnej žaloby. A posledná poznámka, čo sa týka tej malej ambicióznosti, tak v tom spomínanom druhom čítaní radi pridáme v ambicióznosti.
Kavecká, Monika, poslankyňa NR SR (2021-12-01):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 28. januára 2022 a v gestorskom výbore do 31. januára 2022.
Pellegrini, Peter, podpredseda vlády SR pre investície a informatizáciu (2017-09-07):
Áno, môžem povedať, že program Efektívna verejná správa je ešte v riziku prípadného decommitmentu vzhľadom na toto nízke čerpanie, ale má pred sebou ešte niekoľko mesiacov. Treba si uvedomiť, že čerpanie tohto programu je poväčšine v personálnych kapacitách, nie je to v nákupe nejakých technológií alebo vo výstavbe nejakých diel, ale je to vždy o ľudských silách. To znamená, sú to väčšinou personálne náklady, sú to konzultačné zmluvy, konzultácie, externí hodnotitelia a rôzne iné výdavky. A je pravda, že určitým sklzom boli poznamenané obstarania viacerých väčších kontraktov, ku ktorému sa môžu pripájať jednotlivé rezorty a čerpať z tých kontraktov potom poradenské a konzultačné služby. Toto by už malo byť teraz odstránené a verím, že sa z tohto programu podarí vyčerpať tých predpísaných pár miliónov eur v zmysle pravidla M+3, a počítam, že budúci rok to už bude podstatne lepšie. Pretože vzhľadom na množstvo schválených reformných zámerov a podaných projektov na program Efektívna verejná správa naozaj tých projektov je veľa, ale je aj pravda, že prichádzajú a schvaľujú sa až teraz v tomto období, čiže tú akceleráciu čerpania nielen v tomto operačnom programe, ale aj v tých ďalších, ktoré trochu zaostávajú, čakám naozaj najdynamickejšiu budúci rok. Už aj z toho dôvodu, že operačné programy budú musieť plniť akčný plán plnenia čerpania, tak ako ho majú schválený, v opačnom prípade sa vystavujú riziku po prvýkrát budúci rok nútenej správy, čo pevne verím, že bude pôsobiť dostatočne preventívne. Čo sa týka celkového stavu, musím povedať, že Slovenská republika je v rámci krajín V4 na 2. mieste, čiže nie je to len fenomén Slovenska, ale je to fenomén asi aj celkovo V4 + 4, tých 8 najprijímateľských krajín. Ale prijímame opatrenia, aby sme sa posunuli vyššie. A keď povieme, že objem výziev už skoro predstavuje 70 % kontrahovanie, už dosahuje skoro tretinu celkovej alokácie na celé programové obdobie, to je už dobrý základ na to, aby tých 7 % alebo 8 % reálneho čerpania sa priblížilo k vyšším percentám. Ďakujem veľmi pekne.
Martvoň, Anton, poslanec NR SR (2014-07-04):
Ďakujem. Pán poslanec Hraško, zopár faktov. Po prvé SMER nerealizuje žiadnu voľbu v Súdnej rade, tú voľbu si realizuje priamo Súdna rada sama. Čiže to je prvý moment. Hlavne podotýkam, väčšina je tam sudcov. Po druhé, čo sa týka tej verejnosti alebo tajnosti voľby, no skús sa rozpomenúť, že kedy bola tá verejnosť voľby aj v parlamente zavedená. No bolo to zavedené po šaškárni bývalej koalície Ivety Radičovej, keď nevedeli zvoliť v tajnom hlasovaní generálneho prokurátora. Dovtedy tu v parlamente pri zásadných personálnych otázkach bolo štandardné, že bola tajnosť hlasovania. No a čo sa týka tej Súdnej rady, v podstate my neprichádzame s ničím novým. Tá tajnosť hlasovania bola zakotvená v Súdnej rade pri vzniku inštitútu Súdnej rady. Ten inštitút Súdnej rady nikto z nás predkladateľov tohto zákona, čo tu sedíme, či ja, alebo pán kolega Susko, nevymyslel. Vymyslel to niekto úplne iný za inej vlády a vtedy bola zakotvená tajnosť hlasovania. Na verejnosť hlasovania sa to zmenilo iba potom kvôli tomu, že bývalá ministerka mala potom nejaké problémy s niektorými ľuďmi tam a si zasa riešila nejaké osobné konflikty. Ale tá tajnosť hlasovania je, ako som aj ja povedal už v minulosti, zakotvená pri všetkých dôležitých hlasovaniach, či už v ústave, alebo aj v iných inštitúciách, a dokonca ešte aj SDKÚ má primárky tajné. Čiže tu je tá vec a tu je tá podstata toho, že aby niekto nebol prenasledovaný za to, ako hlasuje. A to, si myslím, je jeden z najvyšších demokratických princípov, na ktorom by sme mali všetci stavať. Toľko z mojej strany.
Brocka, Július, poslanec NR SR (2011-07-11):
Pán poslanec, iba jednu vetu. Myslím si, že ste si nevybrali dobrý príklad, ak mňa kritizujete za nesociálne postoje k návrhu Zákonníka práce. Musím povedať, že vaša pani kolegyňa pani poslankyňa Tomanová bola oveľa spravodlivejšia.
Laurenčík, Milan, podpredseda NR SR (2022-02-02):
Na faktické poznámky bude teraz reagovať pani poslankyňa Monika Kozelová, nech sa páči.
Brocka, Július, poslanec NR SR (2013-04-16):
Pán kolega Matovič, mali ste celkom zaujímavé vystúpenie, ale by som ho chcel očistiť od tých pliev. Ak si chcete vynútiť pozornosť pri tejto téme a chcete vyčítať poslancom, že tu teraz nesedia, tak vám chcem len pripomenúť a aj od vás to nemyslím si, že od vás to bola zlomyseľnosť, od poslanca Blahu je to čistá zlomyseľnosť. Ak odsúhlasia rokovanie o tak vážnej téme bez ohľadu na obed, na hygienickú prestávku a potom vyčítajú, že v pléne nesedia poslanci, tak chcem vám pripomenúť, že aj minister Richter bol v jedálni, keď som tam aj ja bol. Lebo je úplne normálne a prirodzené, že v čase obeda my tu v parlamente sme mali prestávku. Ale beriem to, že ste mladý človek a v niektorých veciach robíte rýchle súdy. Kolega Kaník to nazval takým jemným populizmom. Takisto by to bol rýchly súd, možno, keby moji kolegovia považovali to za výraz neúcty, že vy tu vystupujeme bez kravaty, a ja si to nemyslím, že to je výraz neúcty, ste ešte mladý človek. Ale chcem vám povedať, že moji kolegovia z klubu KDH sa všetci prihlásia, chcú prihlásiť do rozpravy k tejto téme a to tu už dávno nebolo. Ak si pozriete na tabuľu, koľko ľudí chce vystupovať. To znamená, to je výraz úcty k téme aj ku vám. Preto by som sa nerád, alebo by som vás poprosil, neznižujte sa k takým primitívnostiam ako kolega Blaha.
Jurinová, Erika, podpredsedníčka NR SR (2012-06-21):
Ďakujem pekne. Pán minister, zaujmite svoje miesto pre navrhovateľa. Prosím spoločného spravodajcu, predsedu výboru pre financie a rozpočet, poslanca Daniela Duchoňa, aby informoval Národnú radu Slovenskej republiky o výsledku rokovania výborov o tomto návrhu vlády.
Kolíková, Mária, poslankyňa NR SR (2023-11-23):
242. Pán minister, ja som to už povedala viackrát, toto, táto rozprava celá a naša diskusia je tu o dôvodoch odvolávania ministra vnútra Šutaja Eštoka a keď chýbajú argumenty, vraciate sa buď vy alebo vaši kolegovia k dvom tragickým úmrtiam, tragickým úmrtiam. Mne je úprimne veľmi ľúto, že k nim došlo a je nechutné, že to zneužívate na politické účely. Faktom však je, že z oficiálnych stanovísk či už verejného ochrancu práv, Úradu pre dohľad nad zdravotnou starostlivosťou, alebo orgánov činných v trestnom konaní, je preukázané, že pri jednom aj druhom prípade nijakým spôsobom nepochybili príslušníci Zboru väzenskej a justičnej stráže a v prípade úmrtia v tom čase obvineného generála Lučanského šéfom väzenstva bol váš človek. Vy ste si ho vybrali, bolo to za premiéra Pellegriniho, ja som tam tohto človeka nechala, nevidela som dôvod, ktorý by bol zjavný pre jeho odvolanie, takže bol to váš človek, takže keď spochybňujete čokoľvek ohľadom úmrtia v tom čase obvineného generála Lučanského, bol to váš človek, ja som nijakým spôsobom nemala vlastne priestor na to, aby som do toho väzenstva zasahovala inak, ako som, samozrejme, mala záujem, aby tak ako vždy Zbor väzenskej a justičnej stráže chránil náš spánok a ku všetkým, či sú vo výkone trestu, vo výkone väzby, boli dodržiavané striktne podmienky, ktoré sú v zákone stanovené. A keď vy hovoríte, že pán Lučanský nemal možnosť rozhovorov so svojou rodinou, faktom je, že on o ne požiadal až úplne na konci. Proste žiadal vôbec, tak to vyplýva aj zo správ. To, že tu, to, že ten súhlas, bohužiaľ, nedostal, mne je to ľúto... (Prerušenie vystúpenia časomerom.)
Laššáková, Jana, podpredsedníčka NR SR (2015-11-27):
Chcete, aby sme o vašom procedurálnom návrhu hlasovali?
Grendel, Gábor, podpredseda NR SR (2021-03-30):
S reakciou na faktickú poznámku, pani poslankyňa Cigániková.
Bugár, Béla, podpredseda NR SR (2018-06-18):
Takže, vážené pani poslankyne, vážení pán poslanci, otváram piaty rokovací deň 33. schôdze Národnej rady Slovenskej republiky. Ešte predtým... (Zaznel zvuk interného telefónu, predsedajúci prijal hovor.) Teraz som dostal informáciu, že máme nejaký problém, nejde internet, takže ak bude súhlas, počkáme ešte takých päť minút, aby to vedeli naštartovať. (Súhlasná reakcia pléna.) Ďakujem pekne. (Krátka prestávka.) (Po prestávke.)
Laššáková, Jana, podpredsedníčka NR SR (2014-03-25):
Na vystúpenie pána poslanca s faktickou poznámkou pán poslanec Senko. Končím možnosť prihlásiť sa s faktickými poznámkami. Nech sa páči, pán poslanec.
Choma, Igor, poslanec NR SR (2011-10-18):
Ďakujem pekne. Ja by som chcel naozaj podporiť všetko to, čo povedal pán poslanec Burian. Ešte by som odporučil obrátiť pozornosť na jednu vec, a to sú diaľnice. Ak zoberieme do úvahy, dámy, a to veľmi úzko súvisí s tým, ak zoberieme do úvahy, že na budúci rok máme rozpočet s vyše 1,3 miliardy, ktorý je orientovaný do výstavby dopravnej infraštruktúry, tak podľa toho, čo vidíme v tomto roku, kedy bolo zaplánovaných štyristošesťdesiat, deväťstoštyridsaťšesť miliónov eur, reálne plnenie v tomto roku, reálne plnenie finančné bude na úrovni šesťdesiat miliónov eur v tomto roku. Máme tu deväťsto miliónov, ktoré nebudú využité na výstavbu diaľnic v tomto roku. Ak sa zopakuje táto situácia a pán minister dopravy bude predvádzať to, čo predvádza, to znamená, že nič sa nedeje na tých diaľniciach, vznikne obrovský priestor na to, aby ste mohli týmito peniazmi zaplátať to, čo chcete zobrať teraz obciam a mestám. Ja som realista. A predpokladám, že aj v prípade, keď nastúpi iná vláda alebo nová vláda, nestihne rozbehnúť za tri-štyri mesiace všetky projekty výstavby diaľnic tak, aby vedela prestavať 1,3 miliardy eur, pán minister. Takže, ja si myslím, že tuná sa treba takisto pozrieť a zreálniť peniaze, ktoré ste schopní vôbec prestavať na diaľniciach. Ďakujem.
Ľ. Vážny, minister dopravy, pôšt a telekomunikácií SR: (2008-03-27):
Súčasťou týchto prác je analyzovanie súčasne ustanovených postupov regulácie cien a príprava nových úprav, ktoré sa premietnu do súvisiacich všeobecne záväzných právnych predpisov. Výnos ministerstva výstavby a regionálneho rozvoja o regulácii cien nájmu bytov bude nahradený opatrením ministerstva financií. Návrh tohto opatrenia má ministerstvo financií v súčasnosti pripravený a predloží ho do konca marca na medzirezortné pripomienkové konanie. Poznamenávam, že Ústavný súd Slovenskej republiky vo veci podania generálneho prokurátora, týkajúceho sa uvedeného výnosu ministerstva výstavby, ešte nerozhodol. Skončil som odpoveď.
Laššáková, Jana, podpredsedníčka NR SR (2013-12-05):
Na vystúpenie pána poslanca s faktickou poznámkou pán poslanec Poliačik, pán poslanec Záhumenský. Končím možnosť prihlásiť sa s faktickými poznámkami. Nech sa páči, pán poslanec Poliačik.
P. Hrušovský, predseda NR SR: (2003-04-24):
Chcem vás informovať, že o ospravedlnenie svojej neúčasti na dnešnom rokovacom dni požiadali títo poslanci: pán podpredseda Národnej rady Rusko, panie poslankyne Angyalová, Antošová, Mušková, Zmajkovičová, páni poslanci Duka-Zólyomi, Kozlík, Malchárek a Tkáč. (Ruch v sále.) Prosím o pokoj, páni poslanci. Pán poslanec Rusnák. Na zahraničnej služobnej ceste je pán podpredseda Národnej rady Veteška a pani poslankyňa Belohorská. vládny návrh zákona o integrovanej prevencii a kontrole znečisťovania životného prostredia a o zmene a doplnení niektorých zákonov , ktorý prerokúvame ako tlač 202 v prvom čítaní. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister životného prostredia Miklós.
Kuriak, Milan, poslanec NR SR (2020-07-07):
Vážený pán predseda, dovoľte mi, prosím, aby ako, ako určenému spravodajcovi výboru predniesť túto spoločnú správu výborov Národnej rady. Predseda Národnej rady rozhodnutím č. 147 z 22. júna 2020 pridelil návrh na vyslovenie súhlasu preroko... na prerokovanie týmto výborom: výboru pre financie a rozpočet, ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh v stanovenom termíne. K predmetnému návrhu zajura... zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, výbor pre financie a rozpočet, ústavnoprávny výbor. Gestorský výbor na základe stanovísk výborov vyjadrených v ich uzneseniach odporúča Národnej rade vysloviť súhlas s dohodou o ukončení bilatera... bilaterálnych investičných zmlúv medzi členskými štátmi Európskej únie a rozhodnúť, že ide o medzinárodnú zmluvu, ktorá má prednosť pred zákonmi. Predmetná spoločná správa výborov bola schválená uznesením gestorského výboru č. 47 zo 7. júla 2020. Výbor určil za spoločného spravodajcu výborov a zároveň ma poveril predniesť správu na schôdzi Národnej rady, navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
Kaliňák, Robert, poslanec NR SR (2011-03-22):
... transparentní pri výberových konaniach. Beblavý, pardon, Beblavý. Ale faktom zostáva, niekto je nervózny, pán poslanec, ale pravda je taká, no, niečo ste sľúbili a iné robíte. A to platí aj tu pri tomto zákone. Faktom zostáva, že, povedzte mi aspoň jedného jediného, koho ste poverili riadením funkcie a nevyhral vo výberovom konaní. To je náhodička, že? Všetkých, ktorých ste zo svojich straníckych centrál poverili, tak všetci zrazu vyhrali výberové konania. To už nikomu nevadí? To bolo rečí, že nebudú stranícke nominácie, to bolo rečí, že ich zverejníte, tie stranícke nominácie, a stále ste sa k ničomu nedopracovali. A viete prečo? Lebo ste takí úplne tí malí potkani, ktorí sa pred pravdou hrozne schovávajú, a keď už si nevedia pomôcť, tak jednoducho pripravia zákon, ktorý absolútne likviduje samostatnosť a nezávislosť prokuratúry, ktorej sa asi zjavne vy obávate. To znamená, my jej budeme radi čeliť tieto štyri roky, veľmi radi. (Prerušenie vystúpenia časomerom.)
Laššáková, Jana, podpredsedníčka NR SR (2014-04-01):
Ďakujem pekne, pán poslanec, za záverečné slovo aj s prekvapením. Pán spravodajca? Áno? Tak nech sa páči. Aj keď už pán poslanec stiahol návrh zákona, tak...
P. Hrušovský, predseda NR SR: (2003-12-16):
(Hlasovanie.) 121 prítomných, 118 za návrh, 3 nehlasovali. Konštatujem, že uvedené body zo spoločnej správy sme schválili. P. Biroš, poslanec: Pán predseda, dajte teraz hlasovať o bode 11 s návrhom gestorského výboru neschváliť ho.
Pellegrini, Peter, predseda NR SR (2023-12-22):
Pán poslanec Kaliňák.
Suja, Miroslav, poslanec NR SR (2021-02-25):
Pán predsedajúci, ďakujem za slovo. Pán kolega, vo viacerých veciach s vami musím súhlasiť, ale v niektorých, ako ste povedal, mám odlišný názor. Neni podstatné, či my sme populisti, ale viete, čo je dôležité? Že podpredseda vlády Sulík je populista. Kritizuje vlastnú vládu len kvôli tomu, aby si navýšil percentá. To ste kľudne mohli vytknúť tiež. Potom aká je tam komunikácia, ako to majú brať ľudia? Vyhovárať sa po dvanástich mesiacoch na predchádzajúce vlády je síce pekné, ale ľudia toho už majú dosť, lebo majú existenčné problémy a nezaujíma ich to. Ledva prežívajú. A spomenuli ste Kičuru. Ale prečo ste nespomenuli aj Matoviča? Však Matovič nakúpil o pol milióna prvé testy drahšie, ktoré sám predtým kritizoval. Hovoril, že zavediete hmotnú zodpovednosť politikov, tak teraz čo? Zaplatí toho pol milióna Matovič? No nezaplatí. A je dvanásť mesiacov a nebol tu žiadny návrh na hmotnú zodpovednosť politikov. Takže toto ste mohol tiež skritizovať. Viete, keď sme dali návrh, aby sa znížili platy poslancov, tak Matovič rýchlo prišiel, aj vy, že utvoríte fond pomoci. Fond pomoci. Aj to ste mohli skritizovať. Že tam bude dávať celú svoju výplatu. Ale podľa mňa Matovič asi od apríla nedostal žiadnu výplatu, lebo tam nedal ani euro. Do vlastného fondu pomoci. A 99 % vládnych poslancov takisto. A keby sme brali len OĽANO, tak takisto. Sa mi zdá, že len jeden poslanec OĽANO tam prispieva. To bolo vaše zdôvodnenie, prečo nechcete znížiť platy poslancov.
Danko, Andrej, podpredseda NR SR (2024-06-26):
S reakciou poslanec Hlina.